A Bizottság határozata

(1998. május 19.)

a tagállamok által húsipari termékek behozatalára feljogosított harmadik országbeli létesítmények ideiglenes jegyzékeinek megállapításáról szóló 97/569/EK határozat módosításáról

(EGT vonatkozású szöveg)

(98/346/EK)

AZ EURÓPAI KÖZÖSSÉGEK BIZOTTSÁGA

tekintettel az Európai Közösséget létrehozó szerződésre,

tekintettel a legutóbb a 97/34/EK határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára jogosult harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [2] és különösen annak 2. cikke (4) bekezdésére,

mivel a legutóbb a 98/220/EK határozattal [3] módosított 97/569/EK bizottsági határozat [4] megállapította a húsipari termékek előállításával foglalkozó harmadik országbeli létesítmények ideiglenes jegyzékeit;

mivel Új-Zéland megküldte a baromfikészítmények előállításával foglalkozó létesítmények jegyzékét, amelyek tekintetében az illetékes hatóságok igazolják, hogy a létesítmények összhangban vannak a közösségi szabályokkal;

mivel Új-Zéland tekintetében ezért megállapítható a baromfikészítmények előállításával foglalkozó létesítmények ideiglenes jegyzéke; mivel a 97/569/EK határozatot ezért ennek megfelelően módosítani kell;

mivel az e rendeletben előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 97/569/EK határozat I. melléklete a következőképpen módosul:

a) a szövegmagyarázat 5. pontja után a következő szöveggel egészül ki:

"PMP = baromfihús-készítmények

RMP = nyúlhúskészítmények

FMP = tenyésztettvadhús-készítmények

WMP = vadhúskészítmények";

b) az I. melléklet e határozat mellékletével egészül ki.

2. cikk

Ezt a határozatot 1998. május 10-től kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 1998. május 19-én.

a Bizottság részéről

Franz Fischler

a Bizottság tagja

[1] HL L 243., 1995.10.11., 17. o.

[2] HL L 13., 1997.1.16., 33. o.

[3] HL L 234., 1997.8.26., 16. o.

[4] HL L 82., 1998.3.19., 47. o.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

País: NUEVA ZELANDALand: NEW ZEALANDLand: NEUSEELANDΧώρα: NEA ZHΛΑΝΔΙΑCountry: NEW ZEALANDPays: NOUVELLE-ZÉLANDEPaese: NUOVA ZELANDALand: NIEUW-ZEELANDPaís: NOVA ZELÂNDIAMaa: UUSI-SEELANTILand: NYA ZEELAND

1 | 2 | 3 | 4 | 5 |

ME 50 | Alliance Group Ltd Lorneville | LORNEVILLE | Southland | FMP |

PH 3 | Waitaki Biosciences International Ltd | CHRISTCHURCH | Christchurch | FMP |

PH 5 | Healtheries of New Zealand Limited | MT WELLINGTON | Auckland | FMP |

PH 26 | McFarlane Laboratories NZ Ltd | AVONDALE | Auckland | FMP |

PH 214 | Garrett International Meats Ltd | PENROSE | Auckland | FMP |

PH 436 | BioProducts (New Zealand) Limited | MOSGIEL | Mosgiel | FMP |

PH 448 | En’’Zaq Aquaculture Limited | BLENHEIM | Blenheim | FMP |

PH 3 | Waitaki Biosciences International Ltd | CHRISTCHURCH | Christchurch | WMP |

PH 5 | Healtheries of New Zealand Limited | MT WELLINGTON | Auckland | WMP |

PH 26 | McFarlane Laboratories NZ Ltd | AVONDALE | Auckland | WMP |

PH 436 | BioProducts (New Zealand) Limited | MOSGIEL | Mosgiel | WMP |

--------------------------------------------------